section_heading: Životopis
paragraph_text: Walter Matthau se rodio u njujorškoj četvrti Lower East Side. Potječe iz obitelji rusko-židovskih useljenika u SAD. Glumom se počeo baviti nakon povratka iz Drugog svjetskog rata. Prvotno je nastupao isključivo u kazalištu, a na filmu je debitirao 1950. godine i nastupao do smrti, čitavih 50 godina. Ostvario je niz zapaženih, pretežno komičnih uloga, a za onu u filmu Kolačić sreće dobio je Oscara za najboljeg sporednog glumca. Za njega je slava nastupila vrlo kasno jer nije odgovarao idealnima ljepote po standardima Hollywooda. Dva je puta vodio dodjelu Oscara: prvi su mu put partneri bili Goldie Hawn, Gene Kelly, George Segal i Robert Shaw, a drugi put Dudley Moore, Liza Minnelli i Richard Pryor.